Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2915

d) a Tanács vagy az elnökség kérésére, illetve saját kezdeményezésre az elnökség irányításával indokolással alátámasztott dokumentumok készítése a politikai lehetőségekről, a Tanácsbeli politika alakításához való hozzájárulásként; ezek a dokumentumok elemzéseket, ajánlásokat és stratégiákat tartalmazhatnak a közös kül- és biztonságpolitikára vonatkozóan. 3. Az egység a Főtitkárság, a tagállamok, a Bizottság és a NYEU személyzetének tagjaiból áll. 4. Bármely tagállam vagy a Bizottság javaslatokat tehet az egység számára az elvégzendő munkára vonatkozóan. 5. A tagállamok és a Bizottság a megfelelő információk – köztük a bizalmas információk – lehető legnagyobb mértékű biztosításával segítik a politikatervezési folyamatot.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes